माया की गहरी नींद से जागकर प्रभु सिमरन से ही मिलेगा मोक्ष
गांवझिंगड़ा में दिव्य ज्योति जागृति संस्थान की ओर से तीन दिवसीय कीर्तन दरबार का आयोजन किया गया।
जिसमें पहले दिन भाई मंगल सिंह जी ने गुरू ग्रंथ साहिब में दर्ज शब्द ‘‘क्या तूं सोआ जाग एआना’’ की व्याख्या करते हुए कहा कि आज का मानव जागते हुए भी सो रहा है भाव मानव संसार में नींद से तो जाग रहा है लेकिन माया की गहरी नींद में सो रहा है।
संत फकीर धरती पर आकर मानव को इसी नींद से जगाते है वह इंसान को जीवन की सच्चाई प्रदान करके उसे संसार की वास्तविकता का ज्ञान करवाते है और जीवन से मोक्ष हासिल करने का रास्ता बताते हैं। उन्होेने कहा कि अगर जिंदगी में सुखी रहना है तो प्रभु का सिमरन और जाप बहुत जरूरी है।
भाई मंगल सिंह ने कहा कि इंसान सच्चाई को छोड़ कर झूठ के मार्ग का अनुसरण करता रहा है। जिससे उसके भीतर अनेकों प्रकार की कुरीतियां फैलती जा रही हैं और उसका जीवन पतन की खाई में गिरता जा रहा है। उन्होंने कहा कि हर रोज पेड़ों की अंधाधुंध कटाई से वायु में प्रदूषण फैलता जा रहा है आज पीने को जो पानी है वह भी शुद्घ नही है और जिसके कारण समाज में कितनी बीमारीया फैलती जा रही है। ऐसी समस्या से अगर हम बचना चाहते है तो इंसान को जागृत होना पड़ेगा। तभी हम अपने वातावरण को सुंदर बना सकते है। उन्होंने कहा कि सभी को अपने आसपास अधिक से अधिक पौधे लगाने चाहिए तािक वातावरण शुद्ध हो सके और सभी प्राणी साफ वायु में सांस ले सकें।
मौके पर भाई संगियामा नंद जी, बलजिंदर सिंह जी द्वारा गुरबाणी के शब्दों का गायन किया गया। उन्होने सारी संगत को माया के मोह से निकलकर प्रभु भक्ति में लिव लगाने की प्रेरणा दी। सारी संगत ने गुरुबाणी का गायन किया और प्रभु के चरणों से जुड़े।
गांव झिंगड़ां में प्रवचन करते मंगल सिंह और अन्य। -भास्कर
गांव झिंगड़ां में प्रवचन सुनते हुए संगत। -भास्कर
hin_Deva hin_Deva hin_Deva hin_Deva hin_Deva hin_Deva mag_Deva mag_Deva